Diari Oficial de la Generalitat Valenciana


Sumari del DOGV 6832, del 02-08-2012 (2012/7713)

RESOLUCIÓ de 28 de juny de 2012, de la consellera d'Agricultura, Pesca, Alimentació i Aigua, per la qual es convoquen per segona vegada les ajudes a la millora de la competitivitat de les explotacions ramaderes de la Comunitat Valenciana, per a l'exercici de 2012.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6832

Data del DOGV
:   02-08-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7713


Data del document
:   28-06-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de juny de 2012, de la consellera d'Agricultura, Pesca, Alimentació i Aigua, per la qual es convoquen per segona vegada les ajudes a la millora de la competitivitat de les explotacions ramaderes de la Comunitat Valenciana, per a l'exercici de 2012. [2012/7713]  
L'Orde de 14 de desembre de 2009, de la Conselleria d'Agricultura, Pesca, Alimentació i Aigua (DOCV 6174, de 29.12.2009), establix les bases reguladores de les ajudes destinades a la millora de la competitivitat de les explotacions ramaderes de la Comunitat Valenciana.  
  
L'Orde 8/2011, de 15 de novembre, de la Conselleria d'Agricultura, Pesca, Alimentació i Aigua (DOCV núm. 6666, de 07.12.2011), modifica l'orde mencionada en el paràgraf anterior, i convoca les esmentades ajudes per a l'exercici de 2012. Els canvis introduïts tenen com a fi afavorir les inversions realitzades per aquells sectors ramaders que, com a conseqüència de l'aplicació i el compliment de la normativa sobre protecció i benestar dels animals en explotacions ramaderes, han d'afrontar un important gasto en les seues instal·lacions per a adaptar-les a les exigències legals.   
Estes ajudes s'ajusten, en el cas d'ajudes a les explotacions ramaderes, al Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001, DOUE núm. 358, de 16 de desembre de 2006, havent sigut comunicada a la Comissió Europea i registrada amb el núm. d'ajuda XA 307/2009.  
Vist que no s'han pogut atendre totes les sol·licituds presentades en la mencionada convocatòria, vist l'interés ramader per estes ajudes i davant de la necessitat d'abordar inversions que pogueren ser subvencionades en este mateix exercici.   
Vista la proposta del director general de Producció Agrària i Ramaderia, resolc:  
  
Primer  
Convocar per segona vegada per a l'any 2012 les ajudes a la millora de la competitivitat de les explotacions ramaderes de la Comunitat Valenciana, les bases reguladores de les quals estan contingudes en l'Orde de 14 de desembre de 2009 (DOCV núm. 6174, de 29.12.2009, modificada per l'Orde 8/2011, de 15 de novembre (DOCV núm. 6666, de 07.12.2011).   
  
Segon  
Les ajudes regulades en la present orde es concediran amb càrrec a l'aplicació pressupostària 60.97.64.3526.626.35.9 línia T3090. Amb els següents imports màxims i anualitats:  
Anualitat 2012: 44.000 euros.  
Anualitat 2013: 1.300.000 euros.  
  
Tercer  
Les ajudes convocades podran atorgar-se a aquells sol·licitants que, complint els requisits establits en la corresponent orde de bases, no es van poder aprovar o els va ser minorat l'import a subvencionar per falta de dotació pressupostària de la convocatòria publicada en l'Orde 8/2011, de 15 de novembre, així com a les noves sol·licituds que es presenten i que complisquen els requisits exigits.  
  
Quart  
El termini de presentació de sol·licituds serà de 15 dies hàbils, a comptar des de l'endemà de la publicació de la present resolució en el Diari Oficial de la Comunitat Valenciana.   
  
Quint  
Les inversions seran realitzades i justificades davant de l'Administració fins al dia 15 d'octubre de l'exercici pressupostari per al qual haja sigut concedida la subvenció, conformement amb el que establix el punt 1 de l'apartat 7 de l'annex I de l'Orde de 14 de desembre de 2009.   
Sext  
Els interessats hauran de presentar en la sol·licitud un calendari d'execució dins de les dos anualitats per a les quals es convoca l'ajuda.  
Concedides les ajudes amb els criteris de prioritat establits en l'article únic de l'Orde 8/2011, de 15 de desembre de 2011, que modifica l'Orde de 14 de desembre de 2009, ambdós de la conselleria d'Agricultura, Pesca i Alimentació, esgotada la quantia d'ajudes sol·licitades per a l'anualitat de 2012, la resta de sol·licituds amb dret a subvenció es resoldran amb càrrec a l'ajuda convocada per a l'anualitat de 2013, sense que en cap cas no se superen les quanties màximes convocades.  
  
En la resolució de concessió s'indicarà la distribució de les ajudes per anualitats.  
  
Sèptim  
Les sol·licituds es formalitzaran segons el que establix l'apartat quint de l'annex I de l'orde de bases de l'ajuda.  
Els interessats que hagueren sol·licitat l'ajuda en la convocatòria anterior, sense que hagueren obtingut resolució favorable per falta de dotació pressupostària, es podran reiterar en model normalitzat, no sent necessària l'aportació de la documentació presentada en l'anterior convocatòria sempre que la dita documentació es considere vàlida per a l'actual.   
En ambdós casos, els models normalitzats estaran disponibles en la pàgina web:   
  
DISPOSICIÓ FINAL  
  
Es delega en el director general competent en matèria de ramaderia la concessió i denegació de les ajudes previstes en esta resolució.  
  
Esta resolució és definitiva en via administrativa i en la seua contra podrà interposar-se potestativament recurs de reposició davant de la consellera d'Agricultura, Pesca, Alimentació i Aigua, en el termini d'un mes comptat des de l'endemà de la seua notificació, o impugnar-se directament davant de l'orde jurisdiccional per mitjà de la interposició de recurs contenciós administratiu en el termini de dos mesos a partir de l'endemà de la seua notificació davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa (Llei 29/1998, de 13 de juliol, publicada en el BOE núm. 167, de 14 de juliol de 1998).  
  
València, 28 de juny de 2012.- La consellera d'Agricultura, Pesca, Alimentació i Aigua: Maritina Hernández Miñana.